fr ro hu hu hu hu hu ro hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu es hu hu hu hu fr hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en bg ca mzn hbs_lat cy da de el es fa fi fr he hy id es it ja sv ka ko nl nb nb fr pl pt ro ru hbs_lat sv tr fy xmf zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. május 11.
Ugrás a navigációhoz Ugrás a kereséshez
1956. február 7. (66 éves)
Order of the Republic (2006. február 7.)
A Wikimédia Commons tartalmaz Zinaida Greceanîi témájú médiaállományokat.
Zinaida Greceanîi (Tomszki terület, 1956. február 7. –) moldáv közgazdász, politikus, a Moldovai Köztársaság Szocialistáinak Pártjának a tagja, elnöke és frakcióvezetője, és a Moldovai Köztársaság Kommunistáinak Pártjának korábbi tagja és a Moldovai Köztársaság miniszterelnöke (2008–2009).
1.3 A kormány élén
Családja Moldova Briceni járásából származik, akiket a szovjet rendszer alatt Szibériába, a Tomszki területre deportáltak. Zinaida Greceanîi ott született 1956-ban. A Chișinăui Pénzügyi és Gazdasági Főiskolán, majd a Chișinăui Állami Egyetemen tanult, ahol 1974-ben végzett közgazdászként.
1974–1991 között a Briceni járás különféle pénzügyi hivatalaiban dolgozott. 1991-től 1994-ig a Briceni járási hivatal végrehajtó bizottságának költségvetési részlegét vezette, később járási pénzügyi hivatal helyettes vezetője, ezt követően a járási végrehajtó bizottság helyettes vezetője, majd a járási pénzügyi hivatal megbízott vezetője volt.
1994-től a központi kormányzatban dolgozik. 1994–1996 között a Moldáv Pénzügyminisztérium Költségvetés-elemzési Főosztályának helyettes vezetőjeként dolgozott, majd a minisztérium Költségvetési Igazgatóságának helyi (önkormányzati) költségvetésekkel foglalkozó főosztályát vezette. 1996-tól 2000-ig először a pénzügyminisztériumban a Költségvetés-tervezési Főosztály, majd a Költségvetési Igazgatóság vezetője volt. 2000-ben pénzügyminiszter-helyettessé, 2001-ben első pénzügyminiszter-helyettessé nevezték ki.
2002. február 8-án a Moldovai Köztársaság elnökének rendelete alapján előbb ügyvivő pénzügyminiszterré, majd február 26-án pénzügyminiszterré nevezték ki. A 2005-ös parlamenti bizalmatlansági szavazást követően, április 19-től is megőrizte pénzügyminiszteri posztját Vasile Tarlev második kormányában. 2005. október 10-től első miniszterelnök-helyettesként tevékenykedett. E minőségében a moldovai–orosz kormányközi gazdasági vegyes bizottság moldáv társelnöke volt, és az orosz Gazprom vállalattal folytatott tárgyalásokat is ő vezette moldáv részről. 2005-ben indult a chișinăui polgármesteri posztért is. Mindkét választási fordulóból győztesen került ki, de az alacsony részévtel miatt a választás érvénytelen volt.
Vasile Tarlev 2008. március 19-i lemondását követően, március 21-én Vladimir Voronin elnök őt jelölte a Moldovai Köztársaság miniszterelnöki posztjára. Hivatalát a moldovai parlament 2008. március 31-i megerősítő szavazását követően foglalta el. A 101 tagú parlamentben 56 képviselő szavazott bizalmat neki.[1] Június 10-én – az április 5-i parlamenti választásokat követő, ismét kommunista többségű – parlament bizalmat szavazott a régi-új miniszterelnök vezette kormánynak. Öt nappal később az államfő feloszlatta a parlamentet és július 29-én előre hozott választást tartottak. A parlamenti többséget ezúttal megszerző négy volt ellenzéki párt augusztus 8-án megállapodott a koalíciós kormányzásról, és Európai Integrációért elnevezéssel létrehozta szövetségét. Greceanîi az új parlament alakuló ülésén augusztus 28-án benyújtotta lemondását, de ügyvezetőként hivatalban maradt.[2] Hivatalosa szeptember 10-én jelentette be távozását posztjáról, mivel összeegyeztethetetlennek tartotta miniszterelnöki és képviselői tisztségét[3] és csak a parlamentben kívánta folytatni tevékenységét.[4] Az államfő Vitalie Pîrlogot jelölte ki ügyvezetőnek helyére szeptember 14-i hatállyal.[5]
Az elnökválasztás 2009. május 20-án tartott első, majd június 3-án tartott második fordulója kudarcba fulladt, mivel egyetlen szavazat hiányzott ahhoz, hogy a moldovai parlament őt válassza meg államfőnek. A kommunista párt az áprilisi parlamenti választásokat nagy fölénnyel nyerte meg, de egy mandátummal kevesebbet (61 helyett 60-at) szerzett ahhoz, hogy az államfőválasztásnál szükséges 3%5-ös többséget elérje a 101 tagú törvényhozásban.[6]
↑ Moldova's Parliament approves new government
↑ Lemondott a moldovai kormány URL hozzáférés – 2009. október 17.
↑ Lemondott Vladimir Voronin Archiválva 2009. szeptember 12-i dátummal a Wayback Machine-ben URL hozzáférés – 2009. október 17.
↑ Ügyvezető miniszterelnököt neveztek ki a moldovai kormány élére[halott link] URL hozzáférés – 2009. október 17.
↑ Ministrul justiției, Vitalie Pîrlog, va fi prim-ministrul interimar al R. Moldova Archiválva 2009. szeptember 15-i dátummal a Wayback Machine-ben URL hozzáférés – 2009. október 17.
↑ Sikertelen államfőválasztás a moldovai parlamentben Archiválva 2009. május 23-i dátummal a Wayback Machine-ben URL hozzáférés – 2009. május 31.
Életrajza a Moldovai Köztársaság kormányának honlapján (angolul)
2001. április 19. – 2008. március 20.
2008. március 31. – 2009. szeptember 14.
2009. szeptember 14. – szeptember 25.
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Zinaida_Greceanîi&oldid=23857570”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. május 11., 12:44
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.